રવીન્દ્રનાથ ટાગોર તરીકે દુનિયા તેમને વધારે ઓળખે છે. મૂળ બંગાળના જમીનદાર ઠાકુર પરિવારના રવીન્દ્રનાથ ભારતમાંથી સાહિત્યનું નોબેલ મેળવનારા એકમાત્ર સર્જક છે. તેના કારણે પણ તેમનું નામ વિશ્વમાં જાણીતું થયું છે. તેમના કાવ્યસંગ્રહ ગીતાંજલિનો અંગ્રેજીમાં અનુવાદ થયો અને તેને નોબેલ પારિતોષિક મળ્યું. જોકે નોબેલ મળ્યું તે પહેલાંથી જ તેઓ પશ્ચિમના બૌદ્ધિક વર્તુળોમાં જાણીતાં હતાં. યુરોપનો પણ પ્રવાસ કરતા રહેતાં હતાં અને ગાંધીજી સાથેના નિકટના સંબંધોને કારણે ભારતીય આઝાદીની ચળવળની ઘટનાઓમાં તેમને પણ યાદ કરાતાં રહ્યાં હતાં. 1930માં રવિન્દ્રનાથ ઠાકુર પારિસની મુલાકાતે ગયા હતા. તે વખતની કેટલીક તસવીરો ન્યૂ યોર્ક ટાઇમ્સના ફોટોગ્રાફરે લીધી હતી. પારિસમાં વિવિધ સ્થળે તેમની તસવીરો ન્યૂ યોર્ક ટાઇમ્સના પારિસ બ્યૂરોમાં સચવાયેલી રહી હતી. હાલમાં જ અમેરિકાના માહિતી વિભાગે આ તસવીરોને પારિસ બ્યૂરોમાંથી મેળવીને પોાતાની આર્કાઇવ્ઝમાં જોડી છે.